**KLAIPĖDOS LOPŠELIO-DARŽELIO „AITVARĖLIS“**

**DIREKTORĖS AUŠROS JABLONSKIENĖS**

**2021 METŲ VEIKLOS ATASKAITA**

Nr.

Klaipėda

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   **Strateginio plano kryptys ir svariausi rezultatai bei rodikliai:**  Klaipėdos lopšelis-darželis „Aitvarėlis“ (toliau – Įstaiga) įgyvendina ikimokyklinio ir priešmokyklinio ugdymo programas bei 3 neformaliojo ugdymo programas: ikimokyklinio ir priešmokyklinio sveikos ir saugios gyvensenos, fizinio aktyvumo optimizavimo bei „Žaidžiu su Kim ir Džo“ Vaikų skaičiaus įstaigoje užpildomumas 100 proc. 2021-09-01 duomenimis Įstaigoje ugdyti 194 ugdytiniai, iš jų 8 specialiųjų ugdymosi poreikių turintys vaikai. Suformuotos 3 lopšelio, 6 ikimokyklinio ugdymo ir 2 priešmokyklinio ugdymo grupės. Vaikų skaičius grupėse atitinka higienos normų reikalavimus. 2021 m. Įstaigoje dirbo 27 pedagogai, t. y. 27,5 etato (2020 m. – 23,1 etato), ir 28 nepedagoginiai darbuotojai, t. y. 25 etato (2020 m. – 25,43 etato).  Klaipėdos lopšelio-darželio „Aitvarėlis“ 2021–2023 metų strateginio plano (toliau – strateginis planas) tikslai ir uždaviniai orientuoti į švietimo paslaugų kokybės gerinimą ir saugios, sveikos bei šiuolaikinius ugdymo(si) reikalavimus atliepiančios aplinkos kūrimą. Strateginio plano tikslas – užtikrinti kokybišką ugdymo proceso organizavimą. Įgyvendinant strateginį planą ir 2021 m. veiklos planą (toliau – Veiklos planas), buvo užtikrinama ikimokyklinio ir priešmokyklinio ugdymo programų įgyvendinimo kokybė. 2021 m. pasirinkta prioritetinė veiklos kryptis – bendruomenės narių lyderystės gebėjimų didinimas, siekiant ugdymo paslaugų kokybės. Strateginiam tikslui pasiekti pasirinkti šie uždaviniai: 1) siekti geresnės pedagogų ugdymo kompetencijų kokybės, 2) užtikrinti ugdytinių socialinio saugumo ir saviraiškos poreikius; 3) sutelkti įstaigos bendruomenę sveikos ir saugios gyvensenos įgūdžių įtvirtinimui. Siekiant strateginio plano pirmojo tikslo – užtikrinti kokybišką ugdymo proceso organizavimą – Įstaigos veikla buvo orientuojama į ikimokyklinio ir priešmokyklinio ugdymo kompetencijų kokybės gerinimą, darbuotojų kvalifikacijos tobulinimą, įgyjant naujų kompetencijų. Tikslui pasiekti buvo vykdomi penki Veiklos plano uždaviniai:  – įgyvendinant pirmąjį uždavinį – ikimokyklinio ir priešmokyklinio ugdymo kompetencijų kokybės gerinimas – 2021 m. visi pedagogai gilino savo kompetencijas, tobulino kvalifikaciją vidutiniškai po 9 dienas (3 d. daugiau negu 2020 m.). 2 mokytojai organizavo tarptautinius eTwinning projektus (2020 m. - 0), 12 mokytojų prisijungė, kaip projekto dalyviai (2020 m. – 8), mokykla pelnė tarptautinį kokybės ženklelį „Programos „eTwining mokykla 2021–2022“ (2 darželiai mieste). 1 pedagogas yra Klaipėdos pedagogų švietimo ir kultūros centro (toliau – KPŠKC) metodinio būrelio tarybos narys, 3 mokytojai siekia aukštojo išsilavinimo. Pedagogai dalinosi gerąja patirtimi: respublikoje – 2, mieste – 5, įstaigoje – 13 ir įgytą patirtį pritaikė savo darbe. Ugdymo proceso metu, pedagogai savo darbe taikė inovacijas, naudojo IT programas: „Padlet“ programa, IT programa „Frepy planeta“, „Wordwall“ programa, „Read.bookcreator“ įrankis, EMA (elektroninė mokymosi aplinka). Organizuoti 2 metodiniai posėdžiai. Apibendrintos ir pateiktos rekomendacijos 22 pedagogų ataskaitoms. Paruošti metiniai Įstaigos veiklos, grupių ir neformaliojo ugdymo programų planai. Grupių veiklos planavimas vykdytas per elektroninį dienyną „Mūsų darželis“. Įgyvendinant ikimokyklinio ir priešmokyklinio ugdymo programas, atliktas ikimokyklinio ir priešmokyklinio amžiaus vaikų pasiekimų kiekybinis vertinimas. Nustatytos ugdymo(si) pasiekimų kompetencijos ir sritys, kuriose vaikų pasiekimai yra aukšti: ikimokyklinio amžiaus grupėse – santykiai su suaugusiais, savireguliacija ir savikontrolė bei kūrybiškumas; priešmokyklinio ugdymo grupėse – pažinimo ir komunikavimo kompetencijos. Atlikta tėvų anketinė apklausa parodė, kad 96,2 proc. tėvų įstaigos veiklą vertina labai gerai.  – įgyvendinant antrąjį uždavinį – skatinti ugdytinių kūrybiškumą ir saviraišką – vykdant vaikų pažinimo ir saviraiškos poreikių tenkinimo priemonę, buvo sudarytos sąlygos vaikų užimtumui, veiklos įvairovei, gebėjimų, interesų, saviraiškos poreikių tenkinimui pagal Įstaigoje įgyvendinamas neformaliojo vaikų švietimo programas: (ikimokyklinio ir priešmokyklinio sveikos ir saugios gyvensenos, fizinio aktyvumo optimizavimo, „Žaidžiu su Kim ir Džo“); ilgalaikius tęstinius respublikinius projektus („Sveikatiada“, „Sveikata visus metus“); sveikatos stiprinimo programa („Mažais žingsneliais į sveikatos šalį“); tarptautinę ankstyvosios prevencijos programą (,,Zipio draugai“), socialinio emocinio ugdymo programą („Kimochi“). 2021 m. Įstaigoje organizuota 19 projektų (2020 m. – 14), dalyvauta 26 respublikos projektuose (2020 m. – 3) ir 14 tarptautinių projektų (2020 m. – 5). Organizuoti 52 pažintiniai-edukaciniai ir kultūriniai-saviraiškos renginiai , kuriuose dalyvavo 194 Įstaigos ugdytiniai.  Atliktas Įstaigos veiklos kokybės įsivertinimas. Plačiojo audito išvados: geriausiai Įstaigoje įvertintas ugdymo turinio ir kasdienės veiklos planavimas. Silpniausiai vertinama sritis – specialiųjų ugdymosi poreikių (toliau - SUP) vaikų ugdymosi pažanga. Giluminio audito išvados – vaikai turintys SUP pastebimi laiku, bet yra pedagogų, kurie neturi pakankamai žinių apie vaikų raidos sutrikimus. – įgyvendinant trečiąjį uždavinį – sutelkti įstaigos bendruomenę sveikos ir saugios gyvensenos įgūdžių įtvirtinimui – daug dėmesio skirta kokybiško vaikų maitinimo organizavimui. Įstaigos vaikams tiekiamas sveikatai palankus, šviežias, vietoje pagamintas maistas. Maisto gamyba buvo vykdoma Geros higienos praktikos taisyklių, Lietuvos HN75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ atitinkančioje virtuvėje. Visi vaikai 3 kartus per dieną maitinami kokybišku, subalansuotu maistu. Pritaikytas maitinimas organizuotas 2 vaikams (2020 m. – 1 vaikas). Vykdytos Europos sąjungos lėšomis finansuojamos programos: „Pienas vaikams“ ir „Vaisių vartojimo skatinimas mokyklose“. 30 - čiai vaikų taikyta 50 procentų (2020 m. – 28 vaikai) ir 3 vaikams (2020 m. – 1 vaikas) 100 procentų atlyginimo už maitinimo paslaugą lengvata. Tikrinimų metu jokių pažeidimų nenustatyta Teikta kokybiška specialioji (logopedinė) pagalba 42 Įstaigos ugdytiniams (2020 m. – 35), turintiems kalbos vystymosi raidos, kalbos ir kalbėjimo bei komunikacijos sutrikimų. Organizuota 10 Vaiko gerovės posėdžių, paruoštos 8 (2020 m. – 11) pritaikytos ikimokyklinio ir priešmokyklinio ugdymo programos. Įstaigoje kasmet daugėja vaikų, turinčių kalbos ir komunikacijų sutrikimų, todėl 1 logopedo etato nepakanka. Įstaiga neturi galimybės patenkinti visų vaikų, kuriems reikalinga ši pagalba, poreikį. Taip pat Įstaigoje daugėja vaikų, turinčių elgesio, socialinių ir psichologinių sutrikimų. 2021 metais konsultacinę ir metodinę pagalbą Įstaigos pedagogams ir ugdytinių tėvams teikė Klaipėdos pedagoginės psichologinės tarnybos specialistai. Siekiant strateginio plano antrojo tikslo – gerinti Įstaigos ugdymo sąlygas ir aplinką – Įstaigos veikla buvo orientuota į tikslingą, skaidrų ir taupų, materialinių ir finansinių išteklių panaudojimą, sprendimus derinant su Įstaigos bendruomene. Panaudojant valstybės, savivaldybės ir paramos lėšas, įsigyta edukacinių lauko įrenginių, atnaujinta patalpų būklė, įsigyta inventoriaus ir šiuolaikinių ugdymos(si) priemonių. Tikslui pasiekti buvo vykdomi trys Veiklos plano uždaviniai:  – įgyvendinant pirmąjį uždavinį – aplinkos renovavimas – buvo atlikta darbų už 19,7 tūkst. Eurų. Naujai įrengtas sensorinis kambarys, skatinantis vaikų STEAM ugdymą, emocijų ir psichinės sveikatos gerinimą. Suremontuotos dviejų grupių miegamųjų lubos, atlikti elektros ir santechnikos darbai. – įgyvendinant antrąjį uždavinį – lauko įrengimų, inventoriaus ir baldų grupėse atnaujinimas – buvo atnaujinta estetiška, funkcionali, saugi ugdymosi aplinka. Įsigytos lauko žaidimų aikštelės, pavėsinės, supynės už 8,5 tūkst. Eurų (2020 m. – 0). Panaudotos sukauptos paramos lėšos. Plėtojant aktyvaus ugdymo metodų taikymą ugdymo procese įsigyti vaikams pritaikyti baldai sensoriniam kambariui už 0,8 tūkst. Eurų. – įgyvendinant trečiąjį uždavinį – naujų technologijų ir priemonių įsigijimas – buvo siekiama atnaujinti edukacines priemones atitinkančias šiuolaikinius reikalavimus. Atnaujintos informacinės technologijos: 2 kompiuteriai, 3 ekranai, 4 kameros, 2 spausdintuvai. Įsigyta žaislų, edukacinių priemonių už 1,5 tūkst. Eurų., šaldytuvas, žoliapjovė, darbo rūbai. Didelis dėmesys skirtas COVID-19 ligos (koronaviruso infekcijos) valdymui: įsigyta dezinfekcinių, higienos ir valymo priemonių už 2,8 tūkst. Eurų. Finansinė informacija:

|  |  |  |
| --- | --- | --- |
| Finansavimo šaltinis | Lėšos (tūkst. eurų) | Pastabos |
| Planas (patikslintas) | Panaudota lėšų | Įvykdymas (%) |
| Savivaldybės biudžetas (SB) | 452,7 | 452,7 | 100 |  |
| Specialioji tikslinė dotacija (VB) | 324,8 | 324,8 | 100 |  |
| Įstaigos gautos pajamos (surinkta pajamų SP), iš jų: |  |  |  |  |
| Pajamų išlaidos (SP) | 95,7 | 86,1 | 90 | Dėl mažo vaikų lankomumo nesurinktos planuotos lėšos |
| Projektų finansavimas (ES; VB;SB) | \_ |  |  |  |
| Kitos lėšos (parama 1,2 % GM ir kt.) | 2,0 | 2,0 | 100 |  |
| Iš viso | 875,2 | 865,6 |  |  |
| Kreditinis įsiskolinimas (pagal visus finansavimo šaltinius) 2021 m. sausio 1 d.  |  | nėra |

 2021 m. Įstaigoje atlikti patikrinimai: Valstybinės maisto ir veterinarijos tarnybos Klaipėdos departamentas 2021 05 17 akto Nr.37VPMĮP-191; Nacionalinio visuomenės sveikatos centro prie sveikatos apsaugos ministerijos Klaipėdos departamentas 2021 04 22 akto Nr.(3-12 15.3.2)2-65706. Kontroliuojančios institucijos pažeidimų nenustatė. Įstaiga turi higienos pasą. Atlikus įstaigoje įsivertinimą išryškėjo vidaus ir išorės faktorių nulemtos problemos: 1) su ugdymu susijusios problemos – ne visi pedagogai gebą kokybiškai ugdyti specialiųjų poreikių vaikus, apsunkintas bendravimas su tėvais (dėl ekstremalios situacijos), pasenusios informacinės technologijos, neužtekta interaktyvių ugdymo priemonių; 2) su ugdymosi aplinka susijusios problemos – higienos normų neatitinkanti muzikos salė (savivaldybės sprendimu 2022 m. numatytas remontas), nesutvarkytos lauko edukacinės erdvės (teiktos paraiškos savivaldybės administracijai), ne visi darbuotojai naudoja IT technologijas. Planuodama artimiausių metų veiklą, įstaigos bendruomenė susitarė dėl tokių prioritetų: ugdymo(si) proceso organizavimo veiksmingumo didinimas, siekiant geresnių vaikų pasiekimų ir švietimo pagalbos įvairių gebėjimų vaikams teikimo gerinimas bei įstaigos bendruomenės telkimas sveikos ir saugios gyvensenos įgūdžių įtvirtinimui.  |
|  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1.  Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys  | Siektini rezultatai | Rezultatų vertinimo rodikliai  | Pasiekti rezultatai ir jų rodikliai |
| 1.1. Pagerinti vidaus veiklos procesus, panaudojant „Microsoft Office 365“ ir „Microsoft Teams“ platformą  |  Vidaus procesai valdomi panaudojant „Microsoft Office 365“ ir „Microsoft Teams“ platformą, veiksmingai komunikuojant ir keičiantis informacija virtualioje erdvėje  | 1.Ne mažiau kaip 60 proc. vidaus procesų valdomi panaudojant „Microsoft Office“ 365 ir „Microsoft Teams“ platformą iki 2021-11-30.2. Pedagogams organizuotas seminaras informaciniam raštingumui tobulinti iki 2021-04-01. 3. Organizuoti 4 praktiniai užsiėmimai mokytojų lyderystės ir kūrybiškumo kompetencijų tobulinimo klausimais iki 2021-11- 01 |  1.Komunikavimas, dokumentų persiuntimas, posėdžiai organizuojami naudojant „Microsoft Teams“ programą. Tai sudaro apie 80 proc. vidaus procesų.2.Pedagogams organizuoti 2 seminarai kaip naudoti „Microsoft Teams“ programą. 2021 01 27 ir 2021 06 07 KPŠKC pažymėjimas Nr. 28.3.Pravestos 3 atviros veiklos; sudarytos 4 darbo grupės, 3 ilgalaikės kūrybinės grupės; paskirti 2 studentų praktikos vadovai. |
| 1.2. Įgyvendinti pasirinktą patyriminio ugdymo modelį – STEAM  |  Įstaigoje įgyvendinamas STEAM ugdymo modelis padės ugdyti vaikų domėjimąsi praktine veikla  |  1. 30 proc. padaugėjo veiklų, susijusių su aktyviu pasaulio tyrinėjimu gamtoje, mokymusi konstruojant ir eksperimentuojant iki 2021-12-24. 2. Ne mažiau kaip 50 proc. mokytojų organizuoja STEAM veiklas vaikams iki 2021-12-24  | 1. 50 proc. padaugėjo patyriminių veiklų.Dalyvauta 7 eTwining patyriminiuose projektuose. 25 respublikiniuose STEM projektuose;2. 86 proc. pedagogų (19) organizuoja STEM veiklas Įstaigoje ir už jos ribų.  |
| 1.3. Didinti pedagogų atsakomybę, užtikrinant mokinių emocinį, psichologinį ir fizinį saugumą  |  Visų mokinių emocinė, psichologinė savijauta vertinama gerai, ugdytinių tėvai pasitiki Įstaigos personalu | 1. Bendruomenės nariams organizuoti du seminarai ir Pedagoginės psichologinės tarnybos specialisto konsultacijos vaikų teisių apsaugos ir saugumo užtikrinimo klausimais iki 2021-10-30.2. Atlikta ugdytinių tėvų apklausa apie mokinių emocinių, fizinių ir socialinių poreikių tenkinimą iki 2021-11-30. Apklausos rezultatai panaudoti 2022 m. veiklos tobulinimui 3. Parengtas ir įgyvendintas priemonių planas, siekiant užtikrinti vaikų saugumą (iki 2021-11-30) |  1. Organizuoti 2 seminarai vaikų sveikatos ir saugumo klausimais (2021 11 09 ir 2021 11 09 PŠKC). 1 juristo ir 1specialiojo pedagogo konsultacijos; 1 konsultacija vaiko teisių apsaugos tarnybos. Teiktos 2 charakteristikos šeimos ir vaiko gerovės centrui. Nuolatinė informacija tėvams vaikų saugumo ir sveikatos klausimais dėl Covid -19.2.Atlikta ugdytinių tėvų apklausa (dalyvavo 163 iš 194) apie mokinių emocinių, fizinių ir socialinių poreikių tenkinimą. Atlikus statistinę analizę išaiškėjo, kad tėvų nuomone, įstaigoje vaikų emociniai poreikiai tenkinami - 91,5 proc., fiziniai poreikiai – 90,3 proc., socialiniai poreikiai - 91,6 proc. Įstaigos veiklą tėvai vertina: labai gerai – 96,2 proc., gerai – 3,8 proc. 2022 m. plane numatyta tęsti gerąją patirtį. 3. Susitarta dėl individualių ugdymos(si) pagalbos planų. Parengtas priemonių planas patvirtintas direktoriaus 2021 11 11 įsakymu Nr.95. |

**2.  Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |   |

**3.  Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1.Sudariau sąlygas ir koordinavau Įstaigos administracijos veiklą, įsisavinant programą „Personalas WEB modulis“. |  Tikslingas dokumentų valdymas, apjungiantis kelis savivaldybės skyrius. |
| 3.2. Organizuoti mokymai visiems darbuotojams kaip atpažinti mobingą. Paruoštos ir Įstaigos direktoriaus patvirtintos tvarkos:- Darbuotojų psichologinio saugumo užtikrinimo politikos įgyvendinimo tvarkos aprašas, 2021 08 04 Nr. V-64.- Įtampą darbe mažinančių priemonių taikymas ir įgyvendinimo tvarka, 2021 08 04 Nr. V-63; - Lygių galimybių politikos įgyvendinimo ir vykdymo priežiūros tvarkos aprašas, 2021 08 04 Nr. V-64;  - Krizių valdymo tvarkos aprašas, 2021 12 06 Nr. V-98. |  1.Darbuotojų psichologinės savijautos gerinimas. 2. Geras įstaigos mikroklimatas. 3.Aiški tvarka, iškilus krizinei situacijai. |
| 3.3. Užtikrintas kokybiškas ugdymo procesas ikimokyklinio ir priešmokyklinio ugdymo grupėse dirbančių mokytojų ir auklėtojų padėjėjų naujai įsteigus mokytojų etatus ( 2021 09 28 savivaldybės administracijos direktoriaus sprendimas Nr.AD1-1139). | 1.Įstaigoje susitarta dėl mokytojų darbo laiko, kontaktinių ir nekontaktinių valandų grafiko (2021 03 29 protokolas Nr.V5-1).1. 2.Susitarta dėl auklėtojų padėjėjų darbo grafiko, geriausiai atliepiant ugdytinių interesus ir gerinant darbo organizavimo variantą.
 |
|  |   |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |   |   |   |